Publication: Magyar Közlöny
Issue: MK-1998-116 (Year: 1998, Number: 116)
Era: 1990-2004
Section: XVIII. törvény (a továbbiakban: Szt.) 94. §-ának b) pontjában, valamint az önkéntes kölcsönös biztosító pénztárakról szóló 1993. évi XCVI. törvény (a továbbiakban:
Paragraph Index: 222

(3) A Vhr. 22. §-a kiegészül a következő (12)—(13) bekezdéssel: „(12) Az immateriális javak, a tárgyi eszközök — a tartós befektetési célú ingatlanok, a beruházások, valamint a beruházásra és felújításra adott előlegek kivételével — az Szt. 41/A. §-ában foglaltak szerint a mérleg fordulónapjához kapcsolódó értékelésekor az eszközök december 31-i fordulónappal meghatározott piaci értéke és könyv szerinti értéke közötti pozitív különbözetet értékhelyesbítésként kell kimutatni — az adott eszközcsoporton belül elkülönítetten — a források között a saját tőke részét képező értékelési tartalékkal szemben. Az eszközök könyvekből történő kivezetésekor, illetve a következő értékeléskor a különbözet csökkenését, az értékhelyesbítés csökkentését az értékelési tartalékkal szemben kell megszüntetni.

Source: https://magyarkozlony.hu/hivatalos-lapok/ff6749f26bd7b2a0b044f041eea0daf492183f01/dokumentumok/d877ac934b9c164f0dc3e396643913eeceac0285/letoltes